༄༅། །ཡི་གེའི་བཀླག་ཐབས་བྱིས་པ་བདེ་བླག་ཏུ་
འཇུག་པ་བཞུགས།
༄༅༅། །ཨོཾ་སྭསྟི་སིདྡྷ། འགྲོ་བའི་གཉེན་གཅིག་ཐམས་ཅད་མཁྱེན་པ་
དང༌། །འཇམ་པའི་དབྱངས་ལ་ཕྱག་འཚལ་གསོལ་བཏབ་སྟེ། །ཡི་གེའི་བཀླག་
ཐབས་ཅུང་ཟད་བརྗོད་པར་བྱ།། །ཚངས་པ་ཡིས་ཀྱང་རྟག་ཏུ་སྐྱོང་གྱུར་ཅིག །ཨ་
ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨེ་ཨཻ། ཨོ་ཨཽ། ཨཾ་ཨཿ དབྱངས་ཡིག་བཅུ་
དྲུག་གོ། །ཀ་ཁ་ག་གྷ་ང་། ཙ་ཚ་ཛ་ཛྷ་ཉ། ཊ་ཋ་ཌ་ཌྷ་ཎ། ཏ་ཐ་ད་དྷ་ན། པ་
ཕ་བ་བྷ་མ། ཡ་ར་ལ་ཝ། ཤ་ཥ་ས་ཧ་ཀྵ། གསལ་བྱེད་སུམ་ཅུ་རྩ་བཞིའོ། །ཀ་ཁ་
ག་ང་། ཅ་ཆ་ཇ་ཉ། ཏ་ཐ་ད་ན། པ་ཕ་བ་མ། ཙ་ཚ་ཛ་ཝ། ཞ་ཟ་འ་ཡ། ར་ལ་
ཤ་ས། ཧ་ཨ། ཕ་མ་སུམ་ཅུ་ཐམ་པའོ། །། སྲོག་རྐྱེན་ཡན་ལག་གི་ཡི་གེ་བདུན་
ནོ། །གང་གིས་ཡི་གེའི་བྱེ་བྲག་དང༌། །དབྱེ་བསྡུ་འབྱུང་གནས་མི་ཤེས་པར། ། །སྒྲ་
ཀློག་བརྗོད་པ་མཁས་མ་ཡིན། །དོན་ཀྱང་རྣམ་པར་འཁྲུལ་བར་འགྱུར། །དེ་བས་
དེ་དག་ལ་བརྩེ་བའི། །བརྗོད་པའི་དོན་མཁས་བྱ་བའི་ཕྱིར། །ཡི་གེའི་བྱེ་བྲག་དབྱེ་
བསྡུ་དང༌། །སྒྲ་ཡིག་འབྱིན་ཐབས་འདིར་བཤད་བྱ། །རྒྱ་སྐད་དབྱངས་དང་གསལ་
བྱེད་ཀྱི། །ཡི་གེ་ལྔ་བཅུ་ཐམ་པར་འདུས། །བོད་ཀྱི་ཡི་གེ་སུམ་ཅུ་བདུན། །སྒྲ་ཡི་ཕ་
མ་སུམ་ཅུར་འདུས། །སྲོག་རྐྱེན་ཡན་ལག་ཡི་གེ་བདུན། །དེ་དག་ཨཱ་ཡི་ཁོངས་སུ་
འདུ། །ཨ་ཉིད་མ་ཡི་ཡི་གེར་བརྗོད། །ལྷག་མ་རྣམས་ནི་ཕ་ཡིན་ནོ། །ཕ་ནི་ལུས་ཞེས་
བརྗོད་པ་སྟེ། །མ་ནི་ཡན་ལག་ཏུ་ཡང་འགྱུར། །དེ་བས་ཡི་གེ་མ་ལུས་པ། །ཕ་མ་
591

ས་སྐྱ་བཀའ་འབུམ།
སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
གཉིས་ལས་འབྱུང་བར་བརྗོད། །དེ་ལ་ཐོག་མར་ཨ་བཤད་དེ། །མ་དང་ཕྱི་མོ་ཡིན་
ཕྱིར་དང་། །རྒྱ་ལས་ཐོག་མར་འབྱུང་ཕྱིར་དང༌། །བརྗོད་པའི་རྒྱུ་ཞེས་གསུངས་པའི་
ཕྱིར། །དེ་ལ་(༣༡༩)ཚེག་གཉིས་སྲོག་གི་ཨ། །རང་ཉིད་བརྗོད་པར་མི་ནུས་ཏེ། །ཐིག་
ལེ་ཆེན་པོ་ཡི་གེ་མེད། །ཡི་གེ་ཀུན་ལ་འཇུག་པའི་ཕྱིར། །ཐིག་ལེ་སྟོང་པ་ཡི་གེ་
བརྒྱ། །དེ་ཉིད་བོད་ཀྱིས་གསལ་བར་བྱ། །དང་ཀྱོག་ཤད་ཀྱང་དེ་འདྲ་སྟེ། །གླང་སྣའི་
ཨ་དང་རྣམ་གཅད་ཨའོ། ། །ཨ་ནི་རང་ཉིད་བརྗོད་རུང་སྟེ། །སེང་གེ་ལྟ་བུའི་ཨ་ཞེས་
བྱ། །ཨི་ཨུ་ཨེ་ཨོ་ཡན་ལག་ཕྱིར། །ཡན་ལག་གི་ནི་ཨ་ཞེས་བྱ། །སེང་གེ་འདྲ་དང་
བརྒྱ་བྱིན་མིག །གླང་སྣ་འོད་མ་བསྒྲེང་འདྲ་དང༌། །ཐང་གུག་དཔེ་ལྔས་བསྟན་པས་
ན། །སྟོང་ཆེན་ཡི་གེ་ལྔ་ཞེས་གསུངས། །ད་ནི་ཕ་ཡི་ཡི་གེ་བཤད། །རྐྱང་པ་བཏགས་
དང་འཕུལ་བ་དང༌། །འཕུལ་ཞིང་བཏགས་པ་གང་ཡིན་པ། །དེ་དག་ལུས་ཀྱི་ཡི་གེ་
འོ། །དེ་ལྟར་ཕ་མའི་ཡི་གེ་ལ། །གུག་སྐྱེད་བཅས་དང་མཐའ་རྟེན་བཅས། །དེ་ལས་
བྱུང་བའི་ཡི་གེ་སྟེ། །དེ་ལས་སྐྱེས་པས་བུ་ཞེས་བྱ། །དེ་ལ་ཕ་མ་སུམ་ཅུ་ཉིད། །རྐྱང་
པའི་ཡི་གེ་ཞེས་བྱའོ། །རྒྱ་གར་སྐད་ལ་ཡི་གེ་ཀུན། །གདགས་ཤིང་བརྗོད་དུ་རུང་
བ་ཡིན། །བོད་ལའང་དེ་བཞིན་ཕལ་ཆེར་དུ། །གདགས་ཤིང་བརྗོད་དུ་རུང་མོད་
ཀྱང༌། །ཕལ་ཆེར་བོད་ཀྱི་སྒྲ་སྐད་ལ། །མི་དགོས་དེ་ཕྱིར་གང་དགོས་བཤད། །ཀ་
ལ་ཡ་ར་ལ་གསུམ་གདགས། །ཁ་ལ་ཡ་ར་གཉིས་གདགས་ཤིང་། །ག་ལ་ཡ་ར་ལ་
གསུམ་མོ། །ཏ་དང་ད་ལ་ར་གདགས་ཤིང༌། །པ་ཕ་གཉིས་ལ་ཡ་ར་འོ། །བ་ལ་ཡ་
ར་ལ་གསུམ་སྟེ། །མ་ལ་ཡ་ར་ཟ་ལ་ལ། །ར་ལ་ཀ་ག་ང་ཇ་ཉ། །ཏ་ད་ན་བ་མ་ཙ་
ཛ། །ལ་དང་དེ་ལྟར་བཅུ་བཞི་གདགས། །ལ་ལ་ཀ་ག་ང་ཅ་ཇ། །ཏ་ད་པ་བ་ཧ་བཅུ་
གདགས། །ས་ལ་ཀ་ག་ང་ཉ་ཏ། །ད་ན་པ་བ་མ་ཙ་ར། །ལ་སྟེ་དེ་ལྟར་བཅུ་གསུམ་
གདགས། །ཧ་ལ་ར་ནི་གདགས་པའོ། །ཝ་ནི་ཀུན་ལ་གདགས་རུང་ཡང་། །སྐབས་
592

ཡི་གེའི་བཀླག་ཐབས་བྱིས་པ་
པ་བདེ་བླག་ཏུ་འཇུག་པ་ཞེས་བྱ་བ།
ཀྱི་བཅོ་ལྔ་དག་ལ་འཇུག །ཝ་བཏགས་གུག་སྐྱེད་མི་འཇུག་པས། །དེས་ན་ཝ་ནི་ཡན་
ལག་ཡིན། །བོད་ལ་ཝ་ནི་འར་བསྡུས་པས། །དེས་ན་མ་ནིང་བརྗོད་ཀྱང་རུང་། །དེ་
དག་གདགས་ཡིག་ཉིས་བརྩེགས་ཏེ། །གསུམ་བཏགས་པ་ཡང་བརྗོད་པར་བྱ། །རྐ་རྒ་
རྨ་ལ་ཡ་ཡིན་ཏེ། །སྐ་སྒ་སྤ་སྦ་སྨ་ལྔ་ལ། །ཡ་ར་གཉིས་གཉིས་གདགས་པར་བྱ། །སྒྲ་
ཞེས་སྐབས་འགའ་དག་ཏུ་འབྱུང༌། །དེ་ལྟར་ཉིས་བརྩེགས་ལྔ་བཅུ་བརྒྱད། །སུམ་
བརྩེགས་ཡི་གེ་བཅུ་བཞི་འོ། །མདོར་ན་ཕ་མ་སུམ་ཅུ་ལ། །ཆ་ཐ་ཚ་ཞ་འ་ཤ་ཨ། །ཡི་
ཊེ་
ཀེ་བདུན་ལ་བརྩེགས་པ་མེད། །དེ་ལྟར་བརྩེགས་པ་བདུན་ཅུ་གཉིས། །ཝ་ཡི་དོན་
ནི་སྔར་བཤད་པས། །དེ་ནི་བརྩེགས་པར་ཡང་མི་བགྲང༌།།
།།
ད་ནི་འཕུལ་བ་བརྗོད་པར་བྱ། ། །ཡི་གེའི་ཕ་མ་སུམ་ཅུ་ལ། །ག་ད་བ་མ་འ་ཞེས་
བྱ། །འཕུལ་བར་བྱེད་པའི་ཡི་གེ་ལྔ། །འ་ཧ་ཨ་གསུམ་འཕུལ་བ་མེད། །ཝ་ནི་ཡོད་
དང་མེད་པའང་ཡིན། །ར་ལ་གཉིས་ནི་ཕྱེད་འཕུལ་ཏེ། །རྐྱང་པ་མི་འཕུལ་བརྩེགས་
པ་འཕུལ། །དེ་ལ་ཡི་གེ་གས་འཕུལ་བ། །ཅ་ཉ་ཏ་ད་ན་ཙ་ཞ། །ཟ་ཡ་ཤ་ས་བཅུ་
གཅིག་གོ། །ཀ་ག་ང་པ་བ་མ་དྲུག །ད་ཡིས་འཕུལ་བར་བྱེད་པ་ཡིན། །ཀ་ག་ཅ་ཏ་
ད་ཙ་ཞ། །ཟ་ཤ་ས་སྟེ་དེ་ལྟར་བཅུ། །ཡི་གེ་བ་ཡིས་འཕུལ་བ་ཡིན། །ཁ་ག་ང་ཆ་ཇ་
ཉ་ཐ། །ད་ན་ཚ་ཛ་བཅུ་གཅིག་ནི། །མ་ཡིས་འཕུལ་བར་བྱེད་པ་ཡིན། །ག་ཁ་ཆ་
ང་ཐ་ད་ཕ། །བ་ཚ་ཛ་སྟེ་བཅུ་པོ་ནི། །འ་ཡིས་འཕུལ་བར་བྱེད་པ་ཡིན། །རྐྱང་པ་
འཕུལ་བ་འ་ཡི་མཐའ། །དགོས་ཀྱི་གུག་སྐྱེད་ཅན་ལ་མིན། །དེ་ལྟར་རྐྱང་པ་འཕུལ་
བ་ཡི། །(༣༢༠)ཡི་གེ་བཞི་བཅུ་ཞེ་བརྒྱད་ཡོད་དོ།
།།
ད་ནི་བརྩེགས་པའི་འཕུལ་བ་བརྗོད། །གས་འཕུལ་བ་ལ་བརྩེགས་པ་མེད།
དས་འཕུལ་ཀྱ་ཀྲ་གྱ་གྲ་དང༌། །པྲ་པྱ་བྲ་བྱ་མྲ་མྱ་བཅུ། །བ་ཡིས་འཕུལ་བའི་ཡི་གེ་
ལ། །ཀྱ་ཀྲ་ཀླ་གྱ་ཟླ་གླ་གྲ། །རྐ་རྒ་རྔ་རྗ་རྙ་རྟ་རྡ། །རྣ་རྩ་རྫ་རླ་ལྟ་ལྡ་སྐ། །སྒ་སྔ་སྙ་
-593-

ས་སྐྱ་བཀའ་འབུམ། ༼ཏ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
སྟ་སྡ་སྣ་སྩ། །སྲ་སླ་དེ་ལྟར་སུམ་ཅུ་དང༌། །རྐྱ་རྒྱ་སྐྱ་སྐྲ་སྒྱ་སྒྲ་དྲུག །སུམ་བརྩེགས་
བས་འཕུལ་སུམ་ཅུ་དྲུག །མས་འཕུལ་ཁྱ་ཁྲ་གྱ་གྲ་བཞི། །འགྲོན་ཞེས་བྱ་བ་སྲིད་པ་
ཙམ། །འས་འཕུལ་བ་ལ་ཁྱ་ཁྲ་གྱ། །གྲ་ཏྲ་ཕྲ་ཕྱ་བྱ་བྲ་དགུ། །དེ་ལྟར་བརྩེགས་འཕུལ་
དྲུག་ཅུ་སྟེ། །འཕུལ་བའི་ཡི་གེ་བརྒྱ་རྩ་བརྒྱད། །བགླ་མདྲ་གཉིས་ན་དགོས་ཆུང་
བས། །བརྒྱ་རྩ་དྲུག་ཡིན་མདོར་བསྡུ་ན། །ལུས་ཀྱི་ཡི་གེ་ཉིས་བརྒྱ་དང༌། །བརྒྱད་
ཀྱིས་ལྷག་པར་རབ་ཏུ་ལྡན། །དེ་ལ་ཡན་ལག་བཞི་ལྡན་པས། །ཆིག་སྟོང་དང་ནི་
བཞི་བཅུར་འགྱུར། །ག་ང་ད་ན་བ་མ་ར། །ལ་ས་ཞེས་བྱའི་ཡི་གེ་དགུ། །མཐའ་
རྟེན་ཀུན་ལ་རབ་འཇུག་པས། ། །དགུ་སྟོང་སུམ་བརྒྱ་དྲུག་ཅུར་འགྱུར། །ས་ནི་ག་
ང་བ་མ་སྟེ། །བཞི་ལ་མཐའ་རྟེན་གཉིས་པར་འཇུག །དེ་ལ་ལྔ་སྟོང་ཉིས་བརྒྱ་
ཡོད། །ན་ར་ལ་གསུམ་པོ་ལ་ཡང་། །ད་དྲག་དེ་བཞིན་གསུམ་པར་འཇུག །དེ་
ལ་གསུམ་སྟོང་བརྒྱ་ཉི་ཤུ། །དེ་དག་བསྣན་པས་ཆིག་ཁྲི་དང་། །བདུན་སྟོང་དྲུག་
བརྒྱ་བརྒྱད་ཅུར་འགྱུར། །དེ་ལ་མཐའ་རྟེན་མེད་པ་དང་། །ཝ་བཏགས་བཅོ་ལྔ་ཨ་
ཡིག་བདུན། །བགླ་བདྲོན་ཞེས་བྱ་བ་ལ་གསུམ། །སྐབས་ཀྱིས་འཇུག་པས་དེ་དག་
བསྣན། །དེ་དག་བརྗོད་དུ་རུང་ཚད་ཀྱི། །ཡི་གེའི་གྲངས་ནི་མདོར་བསྡུ་ན། །ཁྲི་
ཕྲག་གཅིག་དང་སྟོང་ཕྲག་བརྒྱད། །བདུན་བརྒྱ་བཞི་བཅུ་ཞེ་ལྔ་ལྡན། །དེ་དག་ཐམས་
ཅད་བོད་སྐད་ལ། །མི་དགོས་གང་དང་གང་དགོས་པ། །རང་གི་བློ་ཡིས་དཔྱད་ཅིང་
སྦྱར། །ཁོ་བོས་འདི་ལྟར་རྣམ་བསམས་ནས། །བོད་ཀྱི་སྐད་ལ་གང་དགོས་པ། །སྟོང་
ཕྲག་བརྒྱད་ཀྱིས་འདུས་པར་བསམ། །སྔོན་གྱི་བྱང་ཆུབ་སེམས་དཔའ་ཡིས། །བོད་
སྐད་ཡི་གེར་བསྡུས་པ་ལས། །ཡི་གེའི་བྱེ་བྲག་དབྱེ་བ་དང༌། །གྲངས་ཀྱི་དབྱེ་བསྡུ་
དེ་ལྟར་བཤད། །ཡི་གེ་བྱེ་བྲག་དང་དབྱེ་བསྡུ་བསྟན་པ་སྟེ་ལེའུ་དང་པོའོ།།
གང་གིས་འབྱུང་གནས་མི་ཤེས་པས། །ལོག་པར་སྨྲ་བ་དུ་མ་མཐོང་། །དེ་ཕྱིར་
594-

ཡི་གེའི་བཀླག་ཐབས་བྱིས་པ་བདེ་བླག་ཏུ་འཇུག་པ་ཞེས་བྱ་བ།
དག་པར་བརྗོད་ཤེས་ཕྱིར། །ཡི་གེའི་འབྱུང་གནས་བརྗོད་ཐབས་བཤད། །ཁོག་
པ་མགྲིན་པ་རྐན་དང་ལྕེ། །སྣ་དང་སྤྱི་བོ་སོ་དང་མཆུ། །སོ་སོ་འམ་ནི་འདུས་
པ་ལས། །སྒྲ་རྣམས་ཐམས་ཅད་འབྱུང་བར་བཤད། །ཁོག་པ་མགྲིན་པ་ཐུན་
མོང་གནས། །ལྷག་མ་སོ་སོར་ངེས་པ་སྟེ། །བོད་སྐད་གནས་རྣམས་ཐམས་ཅད་
ལས། །འབྱུང་བའི་སྒྲ་ཡང་ཡོད་པ་ཡིན། །འ་ཧ་ཨ་ཡི་ཡི་གེ་གསུམ། །ཁོག་པ་མགྲིན་
པའི་གནས་ནས་འབྱུང་། ། ཀ་ཁ་ག་ངའི་ཡི་གེ་གསུམ། །རྐན་ཕུག་ལྕེ་རྩེའི་ཆ་ལས་
འབྱུང་། །ཡ་ཞ་ཅ་ཆ་ཇ་ཉ་ཤ །བདུན་པོ་ལྕེ་དཀྱིལ་རྐན་དབུས་ལས། །ཏ་ཐ་ད་ན་
ར་ལ་དྲུག །ལྕེ་རྩེ་རྐན་མཐའི་རྙིལ་ལས་འབྱུང་། །ཙ་ཚ་ཛ་ཟ་ས་ལྔ་པོ། །ལྕེ་རྩེ་སོ་
ལས་འབྱུང་བའོ། །།པ་ཕ་བ་མ་ཝ་དང་ལྔ། །མཆུ་ལས་རབ་ཏུ་འབྱུང་བ་ཡིན། ། །ང་
ཉ་ན་མའི་ཡི་གེ་བཞི། །རང་རང་གནས་དང་སྣ་ལས་འབྱུང་། །ལྷག་མ་གནས་
རིམ་ཅི་བཞིན་དུ། །ཅུང་ཟད་ཙམ་གྱིས་དྲག་ཅེས་བརྗོད། །ཨི་ནི་རྐན་ཕུག་ལྕེ་རྩེའི་
ཟུར། །ཨུ་ནི་མཆུ་སྨད་ཨེ་རྐན་ཕུག །ཨོ་ནི་མཆུ་སྟོད་སོ་ལས་འབྱུང༌། །ཡན་ལག་
རྣམས་(༣༢༡)ཀྱང་དེ་ལྟར་འབྱུང་། །དྲག་ལ་སྤྱི་བོའི་ཆ་ཅུང་ཟད། །ཡོད་ཅེས་སྔོན་གྱི་
མཁས་རྣམས་སྨྲ། །དེ་ལྟར་ཡི་གེའི་གནས་ཤེས་ནས། །རང་རང་གནས་ནས་ཕྱུང་སྟེ་
བརྗོད། །ཡི་གེའི་མདོ་ཞེས་བྱ་བ་ལས། །འདི་དང་འབྱུང་གནས་མི་འདྲ་ཡོད། ། དེ་
ནོར་འདི་བདེན་གང་ཡིན་པ། །རང་གི་ཁ་ལྕེ་ཡིད་ལ་དྲིས། །དེ་བཞིན་བོད་ཀྱི་ཡི་
གེ་ཡི། །བཀླག་ཐབས་ནོར་བ་དུ་མ་བྱས། །ཀ་ཁ་ཕ་མ་ཀུན་གྱིས་ཤེས། །གང་ཡིན་
རང་གི་བློ་ཡིས་དཔྱོད། །དེ་ལྟར་འབྱུང་གནས་ཤེས་བྱས་ནས། །ད་ནི་སྒྲ་ཡི་འབྱིན་
ཐབས་བརྗོད། །དེ་ཡང་ཡི་གེའི་གོ་རིམ་བཞིན། །བསླབས་ན་དག་པར་འགྱུར་བ་
ཡིན། །དང་པོར་ཀ་ཁ་སུམ་ཅུ་བསླབ། །འབྱུང་གནས་བློ་ལ་ཞེན་པར་བྱ། །དེ་ནས་
དེ་ལ་གུག་སྐྱེད་ནི། ། །བཏགས་ཏེ་ཨི་ལ་གུ་གུ་བརྗོད། །ཨུ་ལ་ཞབས་ཀྱུ་ཨེ་འགྲེང་
595

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
བུ། །ཨོ་ལ་ན་རོ་བརྗོད་ཅིང་སྦྱར། །དེ་བཞིན་འབྱུང་གནས་ཤེས་པ་ཡིས། །ཁ་ལྕེའི་
འགྲོ་ཚུལ་ཡིད་ལ་འཆགས། །དེ་ནས་བརྩེགས་པའི་ཡི་གེ་བསླབ། །བཏགས་པའི་
བརྡར་ནི་སྟེ་ཞེས་བྱ། །གང་དང་གང་ལ་གང་བཏགས་པ། །གོ་རིམ་བཞིན་དུ་གནས་
ནས་འབྱུང་། །དེ་ལ་ར་མགོ་ལྕེ་རྩེ་འདར། །ལ་མགོ་ལྕེ་ཀློད་རྒྱ་ཡང་བསྐྱེད། །ས་
མགོ་སོ་ཡི་བར་ནས་འབྱུང་། །ལྷག་མ་རྣམས་ཀྱང་དེ་བཞིན་ཤེས། །གལ་ཏེ་མི་ཕྱིན་
གྱུར་པ་ནི། །ཡི་གེ་ཕྲལ་ཞིང་བརྗོད་པར་བྱ། །དཔེར་ན་གྲ་ལ་ག་ར་འམ། །སྒྲ་ལ་
སྒ་ར་ཇི་བཞིན་དུ། །དེ་ནས་འཕུལ་བ་བསླབ་པར་བྱ། །འས་འཕུལ་ཐོག་མར་རྐན་
ནས་དབྱུང༌། །དས་འཕུལ་ལྕེ་རྩེ་ཀློད་པ་ལས། །བ་མས་ཕུལ་ལ་ཐོག་མར་ནི། །མཆུ་
བཙུམས་པ་ལ་ཁྱད་པར་སྣ། །འས་འཕུལ་གྲེ་བའི་ཕུག་ནས་དབྱུང་། །འཕུལ་ཤིང་
བརྩེགས་པའི་ཡི་གེ་ཡང༌། །གོ་རིམ་བཞིན་དབྱུང་མ་ཕྱིན་ན། །འདི་ཡང་ཕྲལ་
ཞིང་བཀླག་པ་སྟེ། །མཁྲ་ལ་མཁའ་ར་ཇི་བཞིན་ནོ། །སྦྱོར་དང་ཕྲལ་ཞིང་ནན་ཏན་
བསྐྱེད། །དེ་ཡི་ཕྱི་ནས་ཤིན་ཏུ་སླ། །དེ་ནས་དེ་དག་རྣམས་ལ་ཡང་། །གུག་སྐྱེད་
བཞི་པོ་སྦྱར་ཞིང་བཀླག །བརྩེགས་སམ་འཕུལ་ལམ་འཕུལ་ཞིང་བརྩེགས། །ཚེག་
བར་གཅིག་ན་ཡི་གེའི་གྲངས། །དུ་ཡོད་དེ་དག་ཐམས་ཅད་ཀྱིས། །གུག་སྐྱེད་མཉམ་
པོར་ཐོབ་པ་ཡིན། །དཔེར་ན་སྒྲུ་ལ་སྒུ་རུ་འམ། །སྦྲེ་ལ་སྦེ་རེ་ཇི་བཞིན་ནོ། །དེ་
ལྟར་མ་ཤེས་ཐམས་ཅད་ལ། །གུག་སྐྱེད་བཅས་པ་ཕྲལ་ཞིང་སྦྱར། །དེ་དག་ལྕ